VS001476
Datum: 2000-03-27T02:00:00.000+02:00
datum_sodbe_i_stopnje: 2003-05-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 2.200.000,00 SIT
opombe: II Ips 313/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Varilec.

## Škodni dogodek

Poškodovan pri delu, ko mu je, pri varjenju, kos železa poškodoval prste desne roke.

## Poškodba

Udarninsko raztrganinska rana na prstancu desne roke in zmečkanina končnega členka sredinca desne roke z amputacijo mehkih delov.

## Telesne bolečine

900.000,00 SIT Bolečine hude intenzitete 8 dni, nakar so stalne telesne bolečine trajale še nadalje približno 2 meseca. Nato je trpel le še občasne telesne bolečine, ki bodo trajale tudi v bodoče ob izpostavljenosti hudemu mrazu, spremembam vremena in ob napornem delu z desnico.

#### Hospitalizacija

Tridnevna hospitalizacija. Med zdravljenjem je bil trikrat operiran, od tega dvakrat v prevodni in enkrat v lokalni anasteziji,

#### Ambulantno zdravljenje

Ambulantno zdravljenje - večkrat pregledan pri specialistu in svojem osebnem zdravniku.

#### Rehabilitacija

Deset fizioterapij.

#### Nevšečnosti med zdravljenjem

Trikrat so mu bili odstranjeni šivi, dvakrat je bil rentgensko slikan, štiriindvajset dni je nosil opornico na desni roki, osemkrat previt.

## Strah

250.000,00 SIT Izredno hud primarni strah, saj je šlo za nepričakovan in agresiven dogodek, vendar pa narava poškodbe ni bila takšna, da bi se oškodovanec ustrašil za svoje življenje. Utrpel je tudi sekundarni strah, ko je bil v skrbeh za izid zdravljenja.

## Zmanjšanje življenjske aktivnosti

800.000,00 SIT Zavrta gibljivost sklepa med osnovnim in srednjim členkom sredinca desne roke lažje stopnje, zmanjšana sposobnost finega prijema z desno roko ter zmanjšana moč grobega prijema. Zmanjšano je sposoben za dela, ki zahtevajo fin prijem z desnico, grobo mišično moč, dela v hudem mrazu ter dela, pri katerih obstaja povečana možnost zadetja s tršimi predmeti. Opustil je igranje nogometa, ima težave pri vožnji avtomobila. Kljub temu, da je zmanjšano sposoben za dela, še vedno lahko opravlja delo varilca, ki ga je opravljal pred nezgodo.

## Skaženost

250.000,00 SIT Zaradi amputacije končnega členka sredinca desne roke je prst ta prst krajši, kar je opazno na razdalji nekaj metrov. Skaženost se nahaja na vidnem delu telesa, pri čemer ima oškodovanec občutek nelagodnosti.

---

ZOR člen 200, 203